  Виталий Пронин Толон йылпумъяськиз «Шунды» огазеяськонлэн «Куарагур» проектэз. Концертын пӧртэм кырӟанъёс чузъяськизы - реп, рок, лэймыт гуръёс.Та  конкурс туэ 3-тӥзэ ортче ни. Ар ӵоже валче ужало егит крезьгурчиос, кылбурчиос но кырӟасьёс.- Та сцена вылысь туннэ мон адӟи тунсыко образъёсты, кылӥ аспӧртэм куараосты, - вера жюрилэн ёзчиез, «Шулдыр ӝыт» ансамбльлэн кивалтӥсез Наталья Ушакова. - Кельшиз В. Мадазимовлэн, И. Яковлевалэн кырӟамъёссы. Котькуд конкурс - со бадӟым вормон.Наталья Ушакова сяна, ужъёсты дунъязы «Удмурт дунне» газетлэн валтӥсь редакторез Зинаида Рябинина, «Камали» студиысь дышетӥсь, кырӟась Света Ручкина но Удмуртиысь Крезьгурчиослэн огазеяськонэнызы кивалтӥсь Марина Ходырева.Вормисьёс пӧртэм номинациосын пусъемын. Тужгес быгатӥсь кылбурчиен лыдъямын Алнаш ёросысь Анна Бурдина, крезьгурчиен - Кез ёросысь Иван Белослудцев. Нимысьтыз куара сётон мынӥз вотэсын но учкисьёс пӧлын. Калык лыдъямъя тужгес усто кырӟазы Кизнер ёросысь Ирина Яковлева но Алнаш ёросысь Анастасия Сапожникова.Жюрилэн вал мукет дунъетъёсыз. Кырӟасьёс пӧлысь соос пусйизы Башкортостанысь Янаул ёросысь Ксения Ахметхановаез. Та нылаш паймытӥз кужмо куараеныз.Мария Векшина Туспуктӥз Юля Васильева Теги: Егитъёс Крезьгурдунне куарагур Шунды  